biswa921/orwiki-latest-pages-articles-raw huggingface dataset:
କମଲ ରାୟ

କମଲ ରାୟ ଜଣେ ଭାରତୀୟ ଅଭିନେତ୍ରୀ, ଯିଏକି ୧୯୭୦ ଦଶକରେ ୬୦ରୁ ଅଧିକ ହିନ୍ଦୀ କଥାଚିତ୍ରରେ ଅଭିନୟ କରିଥିଲେ ।ତାଙ୍କ ଅଭିନୀତ ଶେଷ କଥାଚିତ୍ର ତୀନ୍ ମୋଟି ୧୯୯୫ ମସିହାରେ ମୁକ୍ତିଲାଭ କରିଥିଲା ।

କମଲ ୧୯୭୦ରେ ଜଣେ କନିଷ୍ଠ କଳାକାର ଭାବରେ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ଏବଂ ଏକ କ୍ଷୁଦ୍ର ଭୂମିକାରେ ଅଭିନୟ କରିଥିଲେ । ୧୯୭୩ ମସିହାରେ ମୁକ୍ତିଲାଭ କରିଥିବା କଥାଚିତ୍ର ବବି ଜରିଆରେ ସେ ଲୋକଲୋଚନକୁ ଆସିଥିଲେ, ଯେଉଁଥିରେ ସେ ନାୟକଙ୍କ ବନ୍ଧୁ ଭୂମିକାରେ ଅଭିନୟ କରିଥିଲେ । ଏହା ପରେ ସେ ମନୋରଞ୍ଜନ (୧୯୭୪), ପୋଙ୍ଗା ପଣ୍ଡିତ (୧୯୭୫) ଏବଂ ଆପ୍ ବିଟି (୧୯୭୬) ପରି କଥାଚିତ୍ରେ କପୁର ଭାଇମାନଙ୍କ ସହିତ ସହାୟକ ଭୂମିକା ଅଭିନୟ କରିଥିଲେ । ଅନେକ କଥାଚିତ୍ରରେ ସେ ମଦନ ପୁରୀଙ୍କ ଭଳି ଖଳନାୟକମାନଙ୍କର ଶଯ୍ୟାସଙ୍ଗିନୀ ଭାବରେ ଅଭିନୟ କରିଥିଲେ । ୧୯୭୬ ମସିହାରେ ମୁକ୍ତିଲାଭ କରିଥିବା କଥାଚିତ୍ର ଭଗବାନ ସମାୟେ ସଂସାର୍ ମେଁରେ ଦେବୀ ମା' ଲକ୍ଷ୍ମୀ ଭୂମିକାରେ ଅଭିନୟ କରିଥିଲେ, ଯାହାକି ସେତେବେଳେ ତାଙ୍କର ସବୁଠାରୁ ବଡ଼ ଭୂମିକା ଥିଲା । ପରବର୍ତ୍ତୀ ସମୟରେ ସେ କଥାଚିତ୍ର ଜଗତରୁ ଦୂରେଇ ଯାଇଥିଲେ । ୧୯୭୦ ଦଶକର ଶେଷ କଥାଚିତ୍ର ୧୯୭୮ ମସିହାରେ ମୁକ୍ତିଲାଭ କରିଥିଲା ।

ମୁକ୍ତିଲାଭରେ ବିଳମ୍ବ ହେବା ଯୋଗୁଁ ୮୦ ଦଶକରେ ତାଙ୍କର ଦୁଇଟି କଥାଚିତ୍ର ଦି ଗୋଲ୍ଡ ମେଡାଲ୍ (୧୯୮୪) ଓ ବୀରାନା (୧୯୮୮) ମୁକ୍ତିଲାଭ କରିଥିଲା ।

 ବାହାର ଆଧାର 

 
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶୁଭଶ୍ରୀ ଲେଙ୍କା

ଶୁଭଶ୍ରୀ ଲେଙ୍କା ଜଣେ ଭାରତୀୟ ଓଡ଼ିଆ-ଭାଷୀ ଅଧ୍ୟାପକ, ଲେଖକ, ଚିତ୍ରଶିଳ୍ପୀ, ସମାଜସେବୀ ଓ ସମ୍ପାଦକ । ତାଙ୍କର ଜନପ୍ରିୟ ରଚନା ମଧ୍ୟରେ ୨୦୧୩ ମସିହାରେ ପ୍ରକାଶିତ ଚିତ୍ରରାତି (୨୦୧୩), ସେଇ ଶବ୍ଦମାନେ (୨୦୧୮), ଆକାଶରେ ଆଜି ଜହ୍ନ ନାହିଁ (୨୦୧୦) ଏବଂ ଓ’ (୨୦୦୭), ଆସ  (୨୦୦୫) ଆଦି ଅନ୍ୟତମ । ସେ ବାଲେଶ୍ୱରରେ ଜନ୍ମିତ ଓ ସେଠାରେ ଓଡ଼ିଶା ସରକାରର ମହିଳା ଓ ଶିଶୁ ବିକାଶ ବିଭାଗର ନାବାଳକ ନ୍ୟାୟ ବୋର୍ଡ଼ର ସଦସ୍ୟ ଥିଲେ । ୨୦୦୯ରୁ ସେ ସମ୍ବାଦର ସାହିତ୍ୟ ସଂଗଠନ "ସାହିତ୍ୟ ଘର"ର ରାଜ୍ୟ ସଂଯୋଜକ ଥିଲେ । ୨୦୨୧ ମସିହାରେ ସେ ଓଡ଼ିଶା ସାହିତ୍ୟ ଏକାଡ଼େମୀର ରାଜ୍ୟ କାର୍ଯ୍ୟକାରିଣୀକୁ ମନୋନୀତ ହୋଇଥିଲେ । ସେ ଫକୀରମୋହନ ସାହିତ୍ୟ ପରିଷଦର ପ୍ରଥମ ନାରୀ ସଂପାଦିକା ଥିଲେ । ସେ ଏଫଏମ ରେଡ଼ିଓ ଚ୍ୟାନେଲରେ ଓଡ଼ିଆ ସାହିତ୍ୟ ସମ୍ପର୍କିତ କାର୍ଯ୍ୟକ୍ରମର ଆଲେଖ୍ୟ, ପ୍ରସ୍ତୁତି ଓ ଉପସ୍ଥାପନା କରିଛନ୍ତି । ସେ ସମ୍ପାଦନା କରିଥିବା ପ୍ରକାଶନଗୁଡ଼ିକ ମଧ୍ୟରୁ ଦି’ଫକୀର, ସାହିତ୍ୟ ବାହିକା, ସୁବର୍ଣ୍ଣଭୂମି, କୋଶମ୍ବିକା, ଇନ୍ଦ୍ରଧନୁ ପୃଷ୍ଠା (ସମ୍ବାଦ ସାହିତ୍ୟଘର) ଆଦି ଅନ୍ୟତମ । ସେ ୨୦୧୮ ମସିହାରେ ବସନ୍ତ ମୁଦୁଲି କବିତା ପୁରସ୍କାର, ୨୦୧୯ ମସିହାରେ ସେ କଟକ ଲିଟେରାରୀ ଫେଷ୍ଟିଭାଲ ସମ୍ମାନ, ୨୦୨୧ରେ ଆନ୍ଧ୍ର ପ୍ରଦେଶ ରାଜ୍ୟପାଳଙ୍କଠାରୁ କଟକ ସାଇ ଏଜୁକେସନ ଏଣ୍ଡ ଚାରିଟେବୁଲ ଟ୍ରଷ୍ଟର ସାଇ ଗ୍ୟାଲେଣ୍ଟାରି ଏକ୍ସିଲେ୍‍ସି ସମ୍ମାନ, ଝାଡ଼ଖଣ୍ଡ ଖଣ୍ଡାମୌଦା ସାହିତ୍ୟଘର ତରଫରୁ ସରୋଜିନୀ ଦେବୀ କବିତା ସମ୍ମାନ, ଓ୍ୱାର୍ଲଡ଼୍‍ ପୋଏଟ୍ରି କଂଗ୍ରେସ ସମ୍ମାନରେ ଲାଭକରିଥିଲେ ।

 ବୃତ୍ତିଗତ ଜୀବନ 
ଶୁଭଶ୍ରୀ ଲେଙ୍କା ଫକୀରମୋହନ ସାହିତ୍ୟ ପରିଷଦର ପ୍ରଥମ ନାରୀ ସଂପାଦିକା ଥିଲେ ଏବଂ ଓଡ଼ିଶା ଲେଖିକା ସାମୁଖ୍ୟ ଓ ଉତ୍କଳ ସାହିତ୍ୟ ସମାଜ ଆଦି ଭାଷା ସାହିତ୍ୟ ଅନୁଷ୍ଠାନ ସହିତ ଜଡ଼ିତ । ସେ ୨୦୦୧ରେ ସମ୍ବାଦ ସାହିତ୍ୟଘରର ରାଜ୍ୟ ସଂଯୋଜିକା ଭାବରେ ଯୋଗଦେଇଥିଲେ ।  

 ରଚନାବଳୀ 

 ଓଡ଼ିଆ 

 ଆସ (୨୦୦୫)
 ଓ’ (୨୦୦୭)
 ଆକାଶରେ ଆଜି ଜହ୍ନ ନାହିଁ (୨୦୧୦)
 ଚିତ୍ରରାତି (୨୦୧୩)
 ସେଇ ଶବ୍ଦମାନେ (୨୦୧୮)

 ଇଂରାଜୀ 

 ନାଇଟସ୍କେପ୍ସ (Nightscapes; ୨୦୧୬)

 ଆଧାର 

 ବାହାର ଆଧାର 
 

ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଦୁର୍ଗାବାଇ କାମତ

ଦୁର୍ଗାବାଇ କାମତ (ଜନ୍ମ: ୧୮୭୯) ଜଣେ ଭାରତୀୟ ମରାଠୀ ଅଭିନେତ୍ରୀ ଥିଲେ, ଯିଏକି ଭାରତୀୟ ଚଳଚ୍ଚିତ୍ର ଜଗତର ପ୍ରଥମ ଅଭିନେତ୍ରୀ ଥିଲେ ।

 ପ୍ରାରମ୍ଭିକ ଏବଂ ବ୍ୟକ୍ତିଗତ ଜୀବନ 
କାମତ ୧୮୭୯ ମସିହାରେ ଏକ ହିନ୍ଦୁ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ନାତି ଚକ୍ରକାନ୍ତ ଗୋଖଲେ ଜଣେ ଜଣାଶୁଣା ମରାଠୀ ଅଭିନେତା ଥିଲେ ।Veteran actor Gokhale dead, The Times of India, 21 June 2008. ତାଙ୍କ ଅଣ-ନାତି ବିକ୍ରମ ଗୋଖଲେ ଓ ମୋହନ ଗୋଖଲେ ମଧ୍ୟ ଅଭିନୟ ଜଗତରେ ସକ୍ରିୟ ଅଛନ୍ତି ।

 ଅଭିନୟ ଜୀବନ 
୧୯୦୦ ଦଶକର ପ୍ରାରମ୍ଭରେ, ଚଳଚ୍ଚିତ୍ର କିମ୍ବା ଥିଏଟରରେ ଅଭିନୟ କରିବା ମହିଳାମାନଙ୍କ ପାଇଁ ବାରଣ ଥିଲା, ତେଣୁ ଭାରତୀୟ ଚଳଚ୍ଚିତ୍ରର ଜନକ ଦାଦାସାହେବ ଫାଲକେଙ୍କୁ ପ୍ରଥମ ଭାରତୀୟ ଚଳଚ୍ଚିତ୍ର ରାଜ ହରିଶ୍ଚନ୍ଦ୍ର ପାଇଁ ନାରୀ ଭୂମିକାରେ ପୁରୁଷ ଅଭିନେତାମାନଙ୍କୁ ବ୍ୟବହାର କରିବାକୁ ପଡ଼ିଥିଲା । ତେବେ ଏହାର ସଫଳତା ପରେ ମହିଳା ଅଭିନେତ୍ରୀମାନେ ଉତ୍ସାହିତ ହୋଇଥିଲେ । ଏହାପରେ ୧୯୧୩ ମସିହାରେ ଦାଦାସାହେବଙ୍କର ୨ୟ ଚଳଚ୍ଚିତ୍ର ମୋହିନୀ ଭାସ୍ମାସୁରରେ ସେ ପ୍ରଥମ ମହିଳା ଅଭିନେତ୍ରୀ ଦୁର୍ଗାବାଇ କାମତଙ୍କୁ ନେଇଥିଲେ । କାମତଙ୍କ ସହିତ ତାଙ୍କ ଝିଅ କମଳାବାଇ ଗୋଖଲେ ଶିଶୁ କଳାକାର ଭାବରେ ଚଳଚ୍ଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏହାପରେ ଅନ୍ୟ ଅଭିନେତ୍ରୀମାନେ ଚଳଚ୍ଚିତ୍ରରେ କାମ କରିବା ଆରମ୍ଭ କରିଥିଲେ ।

 ଅଭିନୀତ ଚଳଚ୍ଚିତ୍ର 
ବର୍ଷ ଚଳଚ୍ଚିତ୍ର ଭୂମିକା ମନ୍ତବ୍ୟ ୧୯୧୩ ମୋହିନୀ ଭସ୍ମାସୁର ପାର୍ବତୀ

 ମୃତ୍ୟୁ 
୧୯୯୭ ମସିହାର ମଇ ୧୭ ତାରିଖରେ ଦୁର୍ଗାବାଇ କାମତ ମହାରାଷ୍ଟ୍ରର ପୁଣେରେ ୧୧୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।

 ଆଧାର 

 ବାହାର ଆଧାର 
 
 
ଶ୍ରେଣୀ:ମରାଠୀ କଥାଚିତ୍ର ଅଭିନେତ୍ରୀ
ଶ୍ରେଣୀ:୧୮୭୯ ଜନ୍ମ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ନୀରବ ଚଳଚ୍ଚିତ୍ର ଅଭିନେତ୍ରୀ
ପ୍ରୀତିଧାରା ସାମଲ

ପ୍ରୀତିଧାରା ସାମଲ (ଜନ୍ମ: ୫ ସେପ୍ଟେମ୍ବର ୧୯୭୩) ଜଣେ ଭାରତୀୟ ଓଡ଼ିଆ-ଭାଷୀ ଅଧ୍ୟାପକ ଓ ଲେଖକ । ତାଙ୍କର ଜନପ୍ରିୟ ରଚନା ମଧ୍ୟରେ କବିତା ସଂକଳନ ଡାଏରୀ, ଖେଳ, ଦର୍ପଣରେ ନାରୀ, ଉର୍ଣ୍ଣାର ପୃଥିବୀ ଆଦି ଏବଂ "ରମାକାନ୍ତ ରଥଙ୍କ କବିତାର ଭାଷା ଓ ରଚନା ଶୈଳୀ" ଆଦି ଅନ୍ୟତମ । ସେ କୋରାପୁଟରେ ଜନ୍ମିତ ଓ ସେଠାରେ ସରକାରୀ ମହିଳା ମହାବିଦ୍ୟାଳୟର ଓଡ଼ିଆ ବିଭାଗରେ ଅଧ୍ୟାପକ । ସେ ଉତ୍କଳ ସାହିତ୍ୟ ସମାଜର କୋରାପୁଟ ଜିଲ୍ଲା ସଂଯୋଜକ । ସେ ୨୦୧୯ ମସିହାରେ ବସନ୍ତ ମୁଦୁଲି କବିତା ପୁରସ୍କାର ଓ ୨୦୦୪ରେ ସୁବ୍ରତ ରଥ ସ୍ମାରକୀ ପୁରସ୍କାର ଲାଭକରିଥିଲେ ।

 ବୃତ୍ତିଗତ ଜୀବନ 
ପ୍ରୀତିଧାରା ସାମଲ କୋରାପୁଟସ୍ଥିତ ସରକାରୀ ମହିଳା ମହାବିଦ୍ୟାଳୟର ଓଡ଼ିଆ ବିଭାଗରେ ଅଧ୍ୟାପକ ଓ ଉତ୍କଳ ସାହିତ୍ୟ ସମାଜର କୋରାପୁଟ ଜିଲ୍ଲା ସଂଯୋଜକ ।

 ସାହିତ୍ୟ ରଚନା 
ତାଙ୍କର କବିତା ରଚନାରେ ସାଧାରଣତଃ ପୃଥିବୀକୁ ନେଇ ଓ ତାଙ୍କ ରଚନାରେ ଅନେକ ବିମ୍ବ ଓ ପ୍ରତୀକର ବ୍ୟବହାର ହୋଇଥାଏ । ତାଙ୍କର ପ୍ରଥମ କବିତା ସଂକଳନ ଡାଏରୀ ସାହିତ୍ୟ ଏକାଡେମୀର ଯୁବ ସାହିତ୍ୟିକଙ୍କ ପାଇଁ ଥିବା ନବୋଦୟ ଯୋଜନାରେ ନିର୍ବାଚିତ ହୋଇ ଏକାଡେମୀଦ୍ୱାରା ପ୍ରକାଶିତ ହୋଇଥିଲା ।

 ରଚନାବଳୀ 

 ଓଡ଼ିଆ 

 ଡାଏରୀ
 ଖେଳ
 ଦର୍ପଣରେ ନାରୀ
 ଉର୍ଣ୍ଣାର ପୃଥିବୀ 

 ଆଧାର 

ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଦେବଦାସ କନକଲା

ଦେବଦାସ କନକଲା (୩୦ ଜୁଲାଇ ୧୯୪୫ – ୨ ଅଗଷ୍ଟ ୨୦୧୯) ଆନ୍ଧ୍ରପ୍ରଦେଶର ଜଣେ ଭାରତୀୟ ଅଭିନେତା ଯିଏକି ତେଲୁଗୁ ଭାଷା କଥାଚିତ୍ର ଏବଂ ଦୂରଦର୍ଶନ କାର୍ଯ୍ୟକ୍ରମ ଆଦିରେ ଅଭିନୟ କରୁଥିଲେ । ରଜନୀକାନ୍ତ, ଚିରଞ୍ଜିବୀ ଏବଂ ରାଜେନ୍ଦ୍ର ପ୍ରସାଦ ତାଙ୍କ ଅଧୀନରେ ତାଲିମ ନେଇଥିଲେ । ଅଭିନୟ ଦକ୍ଷତା ପାଇଁ ସେ ବହୁତ ଭଲ ପ୍ରଶିକ୍ଷକ ଭାବରେ ଜଣାଶୁଣା ।

 ପରିବାର 
ସେ ଅଭିନେତା ରାଜୀବ କନକଲା ଏବଂ ଶ୍ରୀ ଲକ୍ଷ୍ମୀଙ୍କ ବାପା । ଦୂରଦର୍ଶନ ଉପସ୍ଥାପିକା ସୁମା କାନାକାଲା ତାଙ୍କ ବୋହୂ । ସେ ହାଇଦ୍ରାବାଦରେ ଏକ ଅଭିନୟ ବିଦ୍ୟାଳୟ ପ୍ରତିଷ୍ଠା କରିଥିଲେ । ତାଙ୍କ ପତ୍ନୀ ୨୦୧୮ ମସିହାରେ ମୃତ୍ୟୁବରଣ କରିବାଯାଏଁ ଏହି ଅଭିନୟ ବିଦ୍ୟାଳୟରେ ଅଧ୍ୟକ୍ଷା ଭାବରେ କାର୍ଯ୍ୟ କରିଥିଲେ ।

 ଅଭିନୟ ଜୀବନ 
ଅଭିନୀତ କଥାଚିତ୍ର
ଓ ସୀତା କଥା (୧୯୭୪)
ମାଙ୍ଗଲ୍ୟନାକି ମାରୋମୁଡି (୧୯୭୬)
ସିରି ସିରି ମୁବ୍ବା (୧୯୭୬)
ଗୋରିନ୍ତକୁ (୧୯୭୯)
ମଞ୍ଚୁପାଲ୍ଲକି (୧୯୮୨)
ଭଲେ ଆମାୟିଲୁ (୧୯୮୨)
ନ୍ୟାୟମ୍ କୋସମ୍ (୧୯୮୮)
ଭଲେ ଦମ୍ପତଲୁ (୧୯୮୯)
ଚେଟୁ କିଣ୍ଡା ପ୍ଲିଡର୍ (୧୯୮୯)
ଗ୍ୟାଙ୍ଗ ଲିଡର୍ (୧୯୯୧)
କ୍ରିମିନାଲ୍ (୧୯୯୪)
ଅମ୍ମୋ! ଓକାଟୋ ତାରୀକୁ (୨୦୦୦)
ମୀ ଆୟନ ଜାଗ୍ରତା (୨୦୦୦)
ଇବାଦ୍ର ରାଓଡି (୨୦୦୧)
ମାନସାନ୍ତ ନୁବ୍ବେ (୨୦୦୧)
ଓକାଟୋ ନମବର କୁରାଡୁ (୨୦୦୨)
ଶ୍ରୀରାମ (୨୦୦୨)
ଶମ୍ଭୁ (୨୦୦୩)
 ଅନଗନଗା ଓ କୁରାଡୁ (୨୦୦୩)
ପେଦାବାବୁ (୨୦୦୪)
ଧନ ୫୧ (୨୦୦୫)
ମଲ୍ଲିଶ୍ୱରୀ (୨୦୦୪)
ଅସାଧ୍ୟୁଡୁ (୨୦୦୬)
ଓକ୍କା ମାଗାଡୁ (୨୦୦୮)
କିଙ୍ଗ୍ (୨୦୦୮)
ଜୋଶ୍ (୨୦୦୯)
ସୁବପ୍ରଦମ୍ (୨୦୧୦)
ନୀ ସ୍ନେହମ୍
ଏନ୍ତିରାନ (୨୦୧୦; ତାମିଲ)
ଭରତ ଆନେ ନେନୁ (୨୦୧୮)

ନିର୍ଦ୍ଦେଶିତ କଥାଚିତ୍ର
ଚାଲି ଚୀମାଲୁ (୧୯୭୮)
ନିଜାମ୍
ନାଗମଲ୍ଲୀ
ଓ ଇଣ୍ଟି ବାଗୋତମ
ପୂଣ୍ୟୁଭୂମି କାଲୁ ତେରିଚିଣ୍ଡି

 ଆଧାର 

 ବାହାର ଆଧାର 
 

ଶ୍ରେଣୀ:୧୯୪୫ ଜନ୍ମ
ଶ୍ରେଣୀ:୨୦୧୯ ମୃତ୍ୟୁ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତା
ଶ୍ରେଣୀ:ତାମିଲ କଥାଚିତ୍ର ଅଭିନେତା
ଶ୍ରେଣୀ:ତେଲୁଗୁ ଦୂରଦର୍ଶନ ଅଭିନେତା
ଶ୍ରେଣୀ:ତେଲୁଗୁ କଥାଚିତ୍ର ନିର୍ଦ୍ଦେଶକ
ନରେନ୍ଦ୍ର ଭୋଇ

ନରେନ୍ଦ୍ର ଭୋଇ (ଜନ୍ମ: ୧୯୭୯) ଓଡ଼ିଶାର ବୌଦ୍ଧ ଜିଲ୍ଲାରେ ଜନ୍ମିତ ଜଣେ ଭାରତୀୟ ଓଡ଼ିଆ-ଭାଷୀ ଲେଖକ । ସେ ତିନୋଟି କବିତା ପୁସ୍ତକର ରଚୟିତା ଏବଂ  ତଥା ୨୦୧୪ରେ କବିତା ସଂକଳନ ପୀଡ଼ା ପର୍ବ ପାଇଁ ସାହିତ୍ୟ ଏକାଡେମୀ ଯୁବ ଏକାଡେମୀ ପୁରସ୍କାର ଲାଭକରିଥିଲେ ।

 ଜୀବନୀ 
ନରେନ୍ଦ୍ର ଭୋଇ ଓଡ଼ିଶାର ବୌଦ୍ଧ ଜିଲ୍ଲାରେ ୧୯୭୯ ମସିହାରେ ଜନ୍ମଗ୍ରହଣ କରିଥିଲେ । 

 ସାହିତ୍ୟ ରଚନା 
ନରେନ୍ଦ୍ର ଭୋଇ ମୁଖ୍ୟତଃ ଓଡ଼ିଆରେ କବିତା ରଚନା କରନ୍ତି ଓ ସେ ତିନୋଟି କବିତା ପୁସ୍ତକର ରଚୟିତା ।

 ସମ୍ମାନ ଓ ପୁରସ୍କାର 
୨୦୧୪ ମସିହାରେ କବିତା ସଂକଳନ ପୀଡ଼ା ପର୍ବ ପାଇଁ ନରେନ୍ଦ୍ର ଭୋଇ ସାହିତ୍ୟ ଏକାଡେମୀ ଯୁବ ଏକାଡେମୀ ପୁରସ୍କାର ଲାଭକରିଥିଲେ । ୨୦୨୨ ବର୍ଷ ପାଇଁ ସେ ୨୦୨୩ ଅକ୍ଟୋବର ମାସରେ ସେ ବସନ୍ତ ମୁଦୁଲି କବିତା ପୁରସ୍କାରରେ ସମ୍ମାନୀତ ହୋଇଥିଲେ ।

 ଆଧାର 

 ବାହାର ଆଧାର 

ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ବୌଦ୍ଧ ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୭୯ ଜନ୍ମ
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
ଟି. କନକମ

ଟି. କନକମ (୧୯୨୭ – ୨୧ ଜୁଲାଇ ୨୦୧୫) ଜଣେ ଭାରତୀୟ ଅଭିନେତ୍ରୀ ଥିଲେ, ଯିଏକି ୧୯୪୦ ଦଶକରୁ ୧୯୬୦ ଦଶକ ମଧ୍ୟରେ ତେଲୁଗୁ ଡ୍ରାମା ଏବଂ କଥାଚିତ୍ରେ କାମ କରୁଥିଲେ ।ତାଙ୍କ ସମୟର ଅନେକ ଲୋକପ୍ରିୟ କଥାଚିତ୍ରରେ ସେ ଅଭିନୟ କରିଥିଲେ ।Profile , tollywoodsingers.com. Retrieved 31 July 2015.

 ଜୀବନୀ 
କନକମ୍ ୧୯୨୭ ମସିହାରେ ଖଡ଼ଗପୁରଠାରେ ଜନ୍ମଗ୍ରହଣ କରିଥିଲେ ।Nata Ratnalu, Mikkilineni Radhakrishna Murthy, Second edition, 2002; pp: 598–99. ପରେ ସେମାନେ ବିଜୟୱାଡ଼ାକୁ ସ୍ଥାନାନ୍ତର ହୋଇଥିଲେ । ସେ ପିଲାଦିନରୁ ଅଲ ଇଣ୍ଡିଆ ରେଡିଓରେ ଲୋକଗୀତ ଗାଇବା ଆରମ୍ଭ କରିଥିଲେ । ସେ ପାଲନାଟି ଯୁଦାମରେ ନାୟକୁରୁଲୁ ନାଗମ୍ମା ଏବଂ କୁରୁକ୍ଷେତ୍ର ଡ୍ରାମାରେ ଶ୍ରୀକୃଷ୍ଣ ଅଭିନୟ ପାଇଁ ପ୍ରସିଦ୍ଧ ହୋଇଥିଲେ । ସେ ଶ୍ରୀରାମ, ଚିନ୍ତାମଣି ଏବଂ ଆହୁରି ଅନେକ ଭାବରେ ଅଭିନୟ କରିଥିଲେ ଏବଂ ଡ୍ରାମା ପାଇଁ ସମଗ୍ର ରାଜ୍ୟ ଭ୍ରମଣ କରିଥିଲେ । ସେ ପିସାପାଟୀ ନରସିଂହ ମୂର୍ତ୍ତି, ଶାନମୁଖୀ ଅଞ୍ଜାନେ ରାଜୁ, କଲ୍ୟାଣାମ ରଘୁରମୈୟା, ରେଲାଙ୍ଗି, ମାଧବପେଡି ସତ୍ୟମ୍ ଏବଂ ଅନ୍ୟମାନଙ୍କ ସମସାମୟିକ ଅଟନ୍ତି ।

ସେ ରାକ୍ଷାରେଖା କଥାଚିତ୍ରରେ ଚେଇ ଚେଇ କାଲୁପୁକୁରା ଏବଂ ଶାବୁକୁରୁ ଭାଲେ ଡୋରାଲାକୁ ସମେତ କିଛି ଗୀତ ଗାଇଥିଲେ ।

ସେ ଆନ୍ଧ୍ରପ୍ରଦେଶ ସରକାରଙ୍କଠାରୁ ୨୦୦୪ ମସିହାରେ ନନ୍ଦମୁରୀ ତାରକା ରାମାରାଓ ଥିଏଟର ଆର୍ଟ ପୁରସ୍କାର ଗ୍ରହଣ କରିଥିଲେ । ୨୦୧୫ ମସିହାରେ ୮୮ ବର୍ଷ ବୟସରେ ତାଙ୍କର ମୃତ୍ୟୁ ହୋଇଥିଲା ।

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଭାଷା ଭୂମିକା ୧୯୪୬ ଗ୍ରୁହାପ୍ରଭାସମ୍ | ତେଲୁଗୁ ୧୯୪୭ ବ୍ରହ୍ମ ରଥମ୍ ୧୯୪୯ ଗୁନାସୁନ୍ଦରୀ କଥା ଯକ୍ଷିନୀ କୀଲୁ ଗୁରୁରାମ ରକ୍ଷା ରେଖା ୧୯୫୦ ଶାବୁକରୁ ରାମି ୧୯୫୧ ପାତାଳ ଭୈରବୀ ୧୯୫୨ ଦାସୀ ଦୁର୍ଗୀ ୧୯୫୩ ବେଲାଇକରୀ ମାଗଲ୍ ତାମିଲ୍ ଦୁର୍ଗୀ ୧୯୫୪ ପେଦ୍ଦାମାନୁସୁଲୁ ତେଲୁଗୁ ଆଇଟମ୍ ଗୀତ ୧୯୬୬ ଲେଥା ମାନସୁଲୁ ୧୯୬୭ ଭକ୍ତ ପ୍ରହଲଦ

 ଆଧାର 

 ବାହାର ଆଧାର 
 

ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:୨୦୧୫ ମୃତ୍ୟୁ
ଶ୍ରେଣୀ:୧୯୨୦ ଦଶକ ଜନ୍ମ
ମଞ୍ଜୁଳା କୁଅଁର

ମଞ୍ଜୁଳା କୁଅଁର ଜଣେ ଭାରତୀୟ ଅଭିନେତ୍ରୀ ଯିଏକି ଓଡ଼ିଆ କଥାଚିତ୍ର ଜଗତରେ ତାଙ୍କ କାମ ପାଇଁ ଜଣାଶୁଣା । ସେ ଦୁଇଟି କଥାଚିତ୍ରରେ ଅଭିନୟ କରିଛନ୍ତି; ଭଙ୍ଗା ସିଲଟ (୧୯୮୬) ଏବଂ ରାଜୁ ଆୱାରା (୨୦୧୨) । ଭଙ୍ଗା ସିଲଟରେ ଅଭିନୟ ପାଇଁ ସେ ଶ୍ରେଷ୍ଠ ସହାୟକ ଅଭିନେତ୍ରୀ ଭାବରେ ଜାତୀୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲେ ।

 ଅଭିନୀତ କଥାଚିତ୍ର 

 ଭଙ୍ଗା ସିଲଟ (୧୯୮୬)
 ରାଜୁ ଆୱାରା (୨୦୧୨)

 ଆଧାର 

 ବାହାର ଆଧାର 
 

ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଅକ୍ଷୟ କପୁର

ଅକ୍ଷୟ କପୁର (ଜନ୍ମ: ୧୮ ସେପ୍ଟେମ୍ବର ୧୯୮୦; ଜନ୍ମନାମ: ସ୍ୱପ୍ନିଲ ଗୋହିଲ) ଜଣେ ଭାରତୀୟ ଅଭିନେତା । ସେ ହିନ୍ଦୀ, ତେଲୁଗୁ ଆଦି କଥାଚିତ୍ରରେ ଅଭିନୟ କରିଛନ୍ତି ।

 ଜୀବନୀ 
୧୯୮୦ ମସିହାର ସେପ୍ଟେମ୍ବର ୧୮ ତାରିଖରେ ସେ ଭାରତରେ ଜନ୍ମଗ୍ରହଣ କରିଥିଲେ ଓ ୬  ମାସ ବୟସରେ ଆମେରିକାକୁ ସ୍ଥାନାନ୍ତରିତ ହୋଇଥିଲେ । ତାଙ୍କର ପିଲାଦିନ ଓ କିଶୋର ଅବସ୍ଥା ନ୍ୟୁ ଜର୍ସିର ପିଟ୍ସଗ୍ରୋଭରେ କଟିଥିଲା । ବ୍ରୋଡ୍‌ୱେ ପ୍ଲେସ୍‌ର କିଛି ନାକଟରେ ଅଭିନୟ କରିବା ସହିତ ସେ ଥିଏଟର ଅଭିନୟର ପ୍ରଶିକ୍ଷଣ ନେଇଥିଲେ ।IndiaGlitz – Audience is the best judge: Akshay Kapoor ଏହା ପରେ ସେ ହିନ୍ଦୀ କଥାଚିତ୍ର ଜଗତରେ ସେ କାମ କରିବା ଆରମ୍ଭ କରିଥିଲେ ।

୨୦୦୪ ମସିହାରେ ରୋମାଣ୍ଟିକ୍ କମେଡ଼ି ପପ୍‌କର୍ଣ୍ଣ ଖାଓ! ମସ୍ତ ହୋ ଜାଓ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥଲେ । ୨୦୦୬ ମସିହାରେ, ସେ ତାଙ୍କର ଦ୍ୱିତୀୟ ହିନ୍ଦୀ କଥାଚିତ୍ର ଅଲାଗରେ ଅଭିନୟ କରିଥିଲେ, ଯାହାକି ପାଉଡର ନାମକ ଏକ ଆମେରିକୀୟ ଇଂରାଜୀ କଥାଚିତ୍ରର ରିମେକ୍ ଥିଲା । ଏଥିରେ ସେ ଅସାଧାରଣ ଅଲୌକିକ ଶକ୍ତି ଥିବା ଏବଂ ସମଗ୍ର ଶରୀରରେ କେଶ ନଥିବା ବ୍ୟକ୍ତିଙ୍କ ଭୂମିକାରେ ଅଭିନୟ କରିଥିଲେ । ଯଦିଓ ଉଭୟ କଥାଚିତ୍ର ବକ୍ସ ଅଫିସରେ ସଫଳତା ପାଇନଥିଲା, ତଥାପି ସମୀକ୍ଷକଙ୍କଦ୍ୱାରା ପ୍ରଶଂସା କରାଯାଇଥିଲା ।Alag: Movie Review by Taran AdarshPopcorn Khao Mast Ho Jao: Movie Review by Taran Adarsh

ସେ ଏ ବିଉଟିଫୁଲ୍ ମାଇଣ୍ଡ୍... ଅଫ୍ ଗ୍ଲାଡିଏଟର୍ ନାମକ ଏକ କ୍ଷୁଦ୍ର ଚଳଚ୍ଚିତ୍ରରେ ଅଭିନୟ କରିଥିଲେ, ଯାହାକି ଓସ୍କାର ପୁରସ୍କାର ବିଜେତା କଥାଚିତ୍ର ଏ ବିଉଟିଫୁଲ୍ ମାଇଣ୍ଡ୍ ଓ ଗ୍ଳାଡିଏଟର୍‌ର ସ୍ପୁଫ୍ ଥିଲା । ୨୦୦୯ ମସିହାରେ, ସେ କଲ୍ କିସ୍‌ନେ ଦେଖାରେ ଏକ ଛୋଟ ଭୂମିକାରେ କାମ କରିଥିଲେ ।

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଭୂମିକା ମନ୍ତବ୍ୟ ୨୦୦୧ ଆଟୁ ଆମେରିକା ଇଟୁ ଇଣ୍ଡିଆ ତେଲୁଗୁ କଥାଚିତ୍ର ୨୦୦୪ ପପ୍‌କର୍ଣ୍ଣ ଖାଓ! ମସ୍ତ ହୋ ଜାଓ ରାହୁଲ ମାଲହୋତ୍ରା ଏ ବିଉଟିଫୁଲ୍ ମାଇଣ୍ଡ୍... ଅଫ୍ ଗ୍ଲାଡିଏଟର୍ ପ୍ରେମିକ କ୍ଷୁଦ୍ର ଚଳଚ୍ଚିତ୍ର ୨୦୦୬ ଅଲଗ୍ ତେଜସ୍ ରସ୍ତୋଗୀ ୨୦୦୮ ସ୍ପ୍ରିଙ୍ଗ୍ ବ୍ରୋକ୍ ଫ୍ରାଙ୍କ୍ ମୁଝେ ରଙ୍ଗ ଦେ ୨୦୦୯ ଏକ: ଦି ପାୱାର୍ ଅଫ୍ ଶକ୍ତି ପୁରଣ ସିଂ ଫାଷ୍ଟ ଫର୍‌ୱାର୍ଡ଼ିଂ ସନି କଲ୍ କିସ୍‌ନେ ଦେଖା କବୀର ଥ୍ରୀ - ଲଭ୍, ଲାଇଜ୍ ଆଣ୍ଡ୍ ବିଟ୍ରେୟାଲ୍ ରାଜୀବ ଦତ୍ତ ୨୦୧୨ ଇଟ୍‌ସ୍ ରକିଂ: ଦର୍ଦ-ଏ-ଡିସ୍କୋ ରକି ସିଂହ ୨୦୧୩ ଏନ୍‌ମି ରାମ ଗୋବର୍ଦ୍ଧନ

 ଆଧାର 

 ବାହାର ଆଧାର 
 
 ଅଲଗ ଫିଲ୍ମ ବିଷୟରେ ଅକ୍ଷୟ କପୁରଙ୍କ ସାକ୍ଷାତକାର
 ପ୍ରଥମ କଥାଚିତ୍ର ବିଷୟରେ ବିଷୟରେ ଅକ୍ଷୟ କପୁରଙ୍କ ସାକ୍ଷାତକାର

ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ନମିତା ଦୁବେ

ନମିତା ଦୁବେ ଜଣେ ଭାରତୀୟ ଅଭିନେତ୍ରୀ ଯିଏକି ସୋନି ଟିଭିରେ ପ୍ରସାରିତ ଧାରାବାହିକ ବଡ଼େ ଭୈୟା କି ଦୁଲହନିଆ ଏବଂ କଲର୍ସ ଟିଭିରେ ପ୍ରସାରିତ ବେପାନ୍ନାଃରେ ପୂଜା ହୁଡା ଭୂମିକାରେ ଅଭିନୟ ପାଇଁ ଜଣାଶୁଣା ।

 ଅଭିନୟ ଜୀବନ 

 ଅଭିନୀତ ଧାରାବାହିକ 
ବର୍ଷ ଧାରାବାହିକ ଭୂମିକା ଆଧାର ୨୦୧୪ ୟେ ହୈ ଆଶିକୀ ରାଧିକା ୨୦୧୫ ୟେ ହୈ ଆଶିକୀ ସିୟପ୍ପା ଇଶ୍କ କା ସିମରନ୍ ୨୦୧୬ୟେ ହୈ ଆଶିକୀ ପମ୍ମି ବଡ଼େ ଭୈୟା କି ଦୁଲହନିଆ ମୀରା ରାଇଜାଦା  ୨୦୧୮ ବେପାନ୍ନାଃ ପୂଜା ଆଦିତ୍ୟ ହୁଡା ଜିନ୍ଦେଗୀ କେ କ୍ରସ୍‌ରୋଡ଼ସ୍ 

 କଥାଚିତ୍ର 
ବର୍ଷ କଥାଚିତ୍ର ଭୂମିକା ମନ୍ତବ୍ୟ ଆଧାର ୨୦୧୪ ମେଁ ତେରା ହିରୋ  ଅତିଥି କଳାକାର ୨୦୧୬ ଲିପ୍‌ଷ୍ଟିକ୍ ଅଣ୍ଡର୍ ବୁର୍ଖା ନମ୍ରତା ୨୦୨୧ ରଶ୍ମି ରକେଟ୍ ପ୍ରିୟଙ୍କା

 ୱେବ୍ ସିରିଜ୍ 
ବର୍ଷ ସିରିଜ୍ ଭୂମିକା ଆଧାର ୨୦୨୦ ଜେବ୍ରା କ୍ୟାଣ୍ଡି ତାଇଶ୍  ୨୦୨୧ ଟିଭିଏଫ୍ ଆସ୍ପିରାଣ୍ଟସ୍ ଧୈର୍ଯ୍ୟା  ୨୦୨୨ ସିଷ୍ଟରସ୍ ଅନ୍ତରା 

 ଆଧାର 

 ବାହାର ଆଧାର 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଅରୁଣା କୁମାରୀ ଗାଲା

ଅରୁଣା କୁମାରୀ ଗାଲା‌ (ଜନ୍ମ ୧ ଅଗଷ୍ଟ ୧୯୪୪) ଜଣେ ଭାରତୀୟ ରାଜନେତା ଅଟନ୍ତି । ସେ ହେଉଛନ୍ତି ପୂର୍ବତନ ଭାରତୀୟ ସଂସଦୀୟ ତଥା ସମାଜସେବୀ ପାଟୁରୀ ରାଜାଗୋପାଳ ନାଇଡୁଙ୍କ ଝିଅ ଅଟନ୍ତି । ସେ ବର୍ତ୍ତମାନ ତେଲୁଗୁ ଦେଶମ ପାର୍ଟିର ଜଣେ ରାଜନୈତିକ ବୁରୋ ସଦସ୍ୟ ଅଟନ୍ତି । ସେ ଆନ୍ଧ୍ରପ୍ରଦେଶ, ଭାରତ ସରକାରରେ ଭୂବିଜ୍ଞାନ ଏବଂ ଖଣି ମନ୍ତ୍ରୀ ଥିଲେ ଓ ଚନ୍ଦ୍ରଗିରି ନିର୍ବାଚନ ମଣ୍ଡଳୀ ପାଇଁ ବିଧାୟକ ଥିଲେ । ୮ ମାର୍ଚ୍ଚ ୨୦୧୪ ମସିହାରେ, ସେ ତେଲୁଗୁ ଦେଶମ ପାର୍ଟିରେ ଯୋଗ ଦେଇଥିଲେ ।

ଅରୁଣା କୁମାରୀ ଜଣେ ଶିଳ୍ପପତି ତଥା ଅମର ରାଜା ଗ୍ରୁପ୍ ଅଫ କମ୍ପାନୀର ପ୍ରତିଷ୍ଠାତା ଗାଲା ରାମଚନ୍ଦ୍ର ନାଇଡୁଙ୍କୁ ବିବାହ କରିଛନ୍ତି । ସେ କମ୍ପ୍ୟୁଟର ସାଇନ୍ସରେ ବି.ଏସ ଲେକ ଭ୍ୟୁ କଲେଜରୁ ସମାପ୍ତ କରିଥିଲେ । ସେ କ୍ରୀସଲର୍ କର୍ପୋରେସନ୍ ପାଇଁ ଏକ କମ୍ପ୍ୟୁଟର ପ୍ରୋଗ୍ରାମର୍ ଏବଂ ମ୍ୟାନେଜମେଣ୍ଟ ବିଭାଗରେ ପରିଚାଳନା ସୂଚନା ପ୍ରଣାଳୀର ବିଭାଗୀୟ ମୁଖ୍ୟ ଭାବରେ କାର୍ଯ୍ୟ କରିଥିଲେ । ତାଙ୍କ ରାଜନୈତିକ କ୍ୟାରିୟରରେ ତାଙ୍କର ପୂର୍ବ ଭୂମିକାରେ ଆନ୍ଧ୍ରପ୍ରଦେଶର ସଭାପତି ମହିଳା କଂଗ୍ରେସ ଏବଂ ପ୍ରଧାନ କଂଗ୍ରେସ କମିଟିର ସାଧାରଣ ସମ୍ପାଦକ ଅନ୍ତର୍ଭୁକ୍ତ । ସେ ୧୯୮୯ରୁ ୧୯୯୪ ଏବଂ ୧୯୯୯ରୁ ୨୦୧୪ ପର୍ଯ୍ୟନ୍ତ ଚନ୍ଦ୍ରଗିରି ନିର୍ବାଚନ ମଣ୍ଡଳୀ ପାଇଁ ବିଧାୟକ ଥିଲେ ଏବଂ ଆନ୍ଧ୍ରପ୍ରଦେଶର ପ୍ରଥମ କାର୍ଯ୍ୟକାଳରେ ସ୍ୱାସ୍ଥ୍ୟ ଶିକ୍ଷା ଓ ବୀମା ମନ୍ତ୍ରୀ ଥିଲେ । ଅରୁଣା କୁମାରୀ ତେଲୁଗୁ ଭାଷାରେ ଅନେକ ଉପନ୍ୟାସ ଲେଖିଥିଲେ ।
 
ଆଧାର

ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଶ୍ରେଣୀ:୧୯୪୪ ଜନ୍ମ
ଶ୍ରେଣୀ:ରାଜନୀତିଜ୍ଞ
ସୁମିତା ଘୋଷ

ସୁମିତା ଘୋଷ, ଜଣେ ଭାରତୀୟ ଉଦ୍ୟୋଗୀ ଯିଏକି ରଙ୍ଗସୂତ୍ର ସାମୂହିକ ସଂସ୍ଥା ଆରମ୍ଭ କରିଥିଲେ ଏବଂ ଭାରତର ରାଷ୍ଟ୍ରପତିଙ୍କଠାରୁ ନାରୀ ଶକ୍ତି ପୁରସ୍କାର ଗ୍ରହଣ କରିଥିଲେ ।

ଜୀବନୀ
ଘୋଷ କଲିକତାରେ ଜନ୍ମଗ୍ରହଣ କରିଥିଲେ । ସେ ଅର୍ଥନୀତିରେ ମାଷ୍ଟର ଡିଗ୍ରୀ ହାସଲ କରିବା ପୂର୍ବରୁ ମୁମ୍ବାଇରେ ସ୍ନାତକ ହାସଲ କରିଥିଲେ । ସେ ସଞ୍ଜୟ ଘୋଷଙ୍କୁ ବିବାହ କରିଥିଲେ ଏବଂ ସେମାନେ ଗ୍ରାମୀଣ ସମ୍ପ୍ରଦାୟ ସହିତ ମିଶି ରାଜସ୍ଥାନରେ ସ୍ୱାସ୍ଥ୍ୟ ଶିକ୍ଷାରେ ଉନ୍ନତି ଆଣିବାକୁ ଚେଷ୍ଟା କରିଥିଲେ । ଆସାମରେ  ୟୁନାଇଟେଡ୍ ଲିବରେସନ୍ ଫ୍ରଣ୍ଟ ଦ୍ୱାରା ତାଙ୍କ ସ୍ୱାମୀ ଅପହରଣ ହେବାପରେ ଆଉ ଫେରି ନଥିଲେ । ବହୁ ବର୍ଷ ଧରି ସେ ଭାରତର ଗ୍ରାମାଞ୍ଚଳରେ କାର୍ଯ୍ୟ କରି ସେମାନଙ୍କ ସମାଜ ତଥା ଅର୍ଥନୀତିରେ ଉନ୍ନତି ଆଣିବାକୁ ଚେଷ୍ଟା କରିଥିଲେ । ୨୦୦୭ ମସିହାରେ ଘୋଷ ନିଷ୍ପତ୍ତି ନେଇଥିଲେ ଯେ ଗ୍ରାମୀଣ କାରିଗରଙ୍କୁ ଅଧିକ ବେତନ ପ୍ରାପ୍ତ କାର୍ଯ୍ୟ ଖୋଜିବା ପାଇଁ ସାହାଯ୍ୟ କରିବା । ସେ ଏକ ବ୍ୟବସାୟ ପ୍ରତିଷ୍ଠା କରିବା ଏବଂ ତାଙ୍କର ପ୍ରଥମ କାର୍ଯ୍ୟ ହେଉଛି କିଛି କାର୍ଯ୍ୟର ପୁଞ୍ଜି ପ୍ରତିଷ୍ଠା କରିବା । ଘୋଷ ନିଷ୍ପତ୍ତି ନେଇଛନ୍ତି ଯେ ସେ କାରିଗରମାନଙ୍କୁ ପୁଞ୍ଜି ବିନିଯୋଗ କରିବାକୁ ପ୍ରବର୍ତ୍ତାଇବେ ଏବଂ ଏହାର ପ୍ରତିବଦଳରେ ସେମାନେ ଏହି କମ୍ପାନୀରେ ଅଂଶୀଦାର ହେବେ । ତାଙ୍କର ନୂତନ ବ୍ୟବସାୟ ଥିଲା ରଙ୍ଗସୂତ୍ର ସାମୂହିକ ସଂସ୍ଥା ।

୨୦୧୬ ମସିହାରେ ଅନ୍ତର୍ଜାତୀୟ ମହିଳା ଦିବସରେ ନାରୀ ଶକ୍ତି ପୁରସ୍କାର ଗ୍ରହଣ କରିବା ପାଇଁ ଘୋଷଙ୍କୁ ଚୟନ କରାଯାଇଥିଲା । ନୂଆଦିଲ୍ଲୀର ରାଷ୍ଟ୍ରପତି ଭବନରେ ରାଷ୍ଟ୍ରପତି ପ୍ରଣବ ମୁଖାର୍ଜୀ ଏହି ପୁରସ୍କାର ପ୍ରଦାନ କରିଥିଲେ । ସେହି ଦିନ ଅନ୍ୟ ଚଉଦ ଜଣ ମହିଳା ଏବଂ ସାତୋଟି ଅନୁଷ୍ଠାନକୁ ସମ୍ମାନିତ କରାଯାଇଥିଲା । ବର୍ତ୍ତମାନ ରଙ୍ଗସୂତ୍ର ବଟାନିକାଲ୍ ଥିମ୍ ସହିତ ଫିଟ୍ ହୋଇଥିବା ସ୍ଥାୟୀ ସାମଗ୍ରୀରୁ ନିର୍ମିତ କୁଶନ କଭର ଯୋଗାଉଛି ।

ସମ୍ମାନ
ଘୋଷଙ୍କୁ ଅନୁଦାନ ଏବଂ ଫେଲୋସିପ୍ ମଧ୍ୟ ପ୍ରଦାନ କରାଯାଇଛି । ସେ ଫୁଲବ୍ରାଇଟ୍ ପ୍ରୋଗ୍ରାମ ଏବଂ ଆସପେନ୍ ଇନଷ୍ଟିଚ୍ୟୁଟରେ ଅଛନ୍ତି ।

ଆଧାର

ଶ୍ରେଣୀ:ନାରୀଶକ୍ତି ପୁରସ୍କାର ବିଜେତା
ଶ୍ରେଣୀ:ଭାରତୀୟ ମହିଳା
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଚିତ୍ତରଞ୍ଜନ ନାୟକ

ଚିତ୍ତରଞ୍ଜନ ନାୟକ ଓଡ଼ିଶାର କେନ୍ଦୁଝର ଜିଲ୍ଲାରେ ଜନ୍ମିତ ଜଣେ ଭାରତୀୟ ଓଡ଼ିଆ-ଭାଷୀ କବି ଓ ସରକାରୀ ଅଧିକାରୀ । ସେ ଚାରି ଗୋଟି କବିତା ପୁସ୍ତକ ରଚନା କରିବା ସମେତ ୩୦୦ରୁ ଉର୍ଦ୍ଧ୍ଵ କବିତା କରିଛନ୍ତି । ତାଙ୍କର ସାହିତ୍ୟ ରଚନା ନିମନ୍ତେ ସେ ୨୦୨୩ ପାଇଁ ବସନ୍ତ ମୁଦୁଲି କବିତା ପୁରସ୍କାର ପାଇଥିଲେ ।

 ଜୀବନୀ 
ଚିତ୍ତରଞ୍ଜନ ନାୟକ କେନ୍ଦୁଝର ଜିଲ୍ଲାର ହାଟଡ଼ିହି ବ୍ଲକ ଅନ୍ତର୍ଗତ ଡଅଁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ରବୀନ୍ଦ୍ରନାଥ ନାୟକ ଓ ମାତାଙ୍କ ନାମ ମନୋରମା ନାୟକ । ଚିତ୍ତରଞ୍ଜନ ନିଜ ପିତାଙ୍କ ରଚନା ଦ୍ୱାରା ପ୍ରଭାବିତ ହୋଇଥିଲେ । ଭଦ୍ରକ କଲେଜରେ ପାଠପଢ଼ା ସମୟରେ ସେ କବିତା ପ୍ରତି ଅଧିକ ଆକୃଷ୍ଟ ହୋଇଥିଲେ ଏବଂ ସେତେବେଳେର ଅନେକ କବିତା ପାଠୋତ୍ସବରେ ଯୋଗ ଦେବା ସହିତ ବିଭିନ୍ନ ପତ୍ରପତ୍ରିକାରେ କବିତାମାନ ଲେଖୁଥିଲେ ।

 ସାହିତ୍ୟ ରଚନା 
ତାଙ୍କ ରଚିତ କବିତାଗୁଡ଼ିକ ସମ୍ବାଦ,ସମାଜ(ଖବରକାଗଜ) ଧରିତ୍ରୀ, ଝଙ୍କାର, ଇସ୍ତାହାର, ନବରବି, ସଚିତ୍ର ବିଜୟା,Rock Pebbles, Replica, ଗୋକର୍ଣ୍ଣିକା, ସାହିତ୍ୟ ଦର୍ପଣ, ବନଫୁଲ,ସୃଜନର ପାହାଚ, ଶୈଳଜା, ପ୍ରତିବେଶୀ,ରେବତୀ, ଜନସୁଧା, ପକ୍ଷୀଘର, ତୀର ତରଙ୍ଗ ଭଳି ଖବର ଖବର କାଗଜ ଓ ପତ୍ରିକାରେ ରେ ନିୟମିତ ପ୍ରକାଶିତ ହେଇଅଛି । ୨୦୧୯, ୨୦୨୦, ୨୦୨୧ ଓ ୨୦୨୪ ମସିହାରେ ଟାଇମ୍‌ପାସ୍ ପ୍ରକାଶନଦ୍ୱାରା ତାଙ୍କର ଚାରିଗୋଟି କବିତା ସଂକଳନ ଯଥାକ୍ରମେ ମାଟି ଛୁଇଁନଥିବା ସୂର୍ଯ୍ୟୋଦୟ, ଡାକୁଛ ବୋଲି ଜାଣେ' ଆସୁଛ ବୋଲି ଜାଣେ ଓ "ଲିଜା ମିଶ୍ର ଓ ଅନ୍ୟାନ୍ୟ କବିତା"  ପ୍ରକାଶ ପାଇଥିଲା ।

 ରଚନାବଳୀ 

 ମାଟି ଛୁଇଁନଥିବା ସୂର୍ଯ୍ୟୋଦୟ (କବିତା ସଂକଳନ, ୨୦୧୯)
 ଡାକୁଛ ବୋଲି ଜାଣେ (କବିତା ସଂକଳନ, ୨୦୨୦)
 ଆସୁଛ ବୋଲି ଜାଣେ (କବିତା ସଂକଳନ, ୨୦୨୧)
 ଲିଜା ମିଶ୍ର ଓ ଅନ୍ୟାନ୍ୟ କବିତା'' (କବିତା ସଂକଳନ, ୨୦୨୪)

 ସମ୍ମାନ ଓ ପୁରସ୍କାର 
୨୦୨୩ ବର୍ଷ ପାଇଁ ସେ ସେ ବସନ୍ତ ମୁଦୁଲି କବିତା ପୁରସ୍କାରରେ ସମ୍ମାନୀତ ହୋଇଥିଲେ । ପୂର୍ବରୁ ସେ କଳିଙ୍ଗ ଲିଟେରାରୀ ୟୁଥ ଆୱାର୍ଡ, ଫକୀରମୋହନ ସାହିତ୍ୟ ସଂସଦ ଯୁବକବି ପୁରସ୍କାର (ହାଜି ଅସରଫ ଅଲ୍ଲୀ ଉଦୟ ପ୍ରତିଭା), କବିକନ୍ୟା ସ୍ମୃତି ପୁରସ୍କାର, ସଚିବାଳୟ ଲେଖକ ପରିଷଦ କବିତା ପୁରସ୍କାର, ଆନନ୍ଦପୁର ଲେଖକ ସମବାୟ କବିତା ପୁରସ୍କାର, ନିଜସ୍ୱ ସମ୍ନାନ, ବଡ଼ବିଲ, କେନ୍ଦୁଝର, କେନ୍ଦୁଝର ସମାଚାର କବିତା ପୁରସ୍କାର, ସୃଜନ ଇଣ୍ଡିଆ ଯୁବକବି ପୁରସ୍କାର, ପରାଗ ସାହିତ୍ୟ ସମ୍ମାନ, କେନ୍ଦ୍ରାପଡ଼ା, ଆଦି ପୁରସ୍କାର ପାଇଛନ୍ତି । ref name="sambad"></ref>

 ଆଧାର 

ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
କୃଷ୍ଣ କୁମାର ମହାନ୍ତି

କୃଷ୍ଣ କୁମାର ମହାନ୍ତି (ଜନ୍ମ: ୨୮ ଅପ୍ରେଲ ୧୯୬୬; ଜନ୍ମସ୍ଥାନ: ଚାନ୍ଦିପୁର) ଜଣେ ଓଡ଼ିଆ ସାମ୍ବାଦିକ, ସମ୍ପାଦକ, କବି ଓ ଲେଖକ । ସେ ଧ୍ୱନି ପ୍ରତିଧ୍ୱନି ଖବର କାଗଜର ସହ-ସମ୍ପାଦକ ଭାବରେ ୨୦୧୬ ଯାଏଁ କାର୍ଯ୍ୟ କରିଥିଲେ ଏବଂ ପରେ ୨୦୧୮ ମସିହାରୁ ରେବତୀ ସାହିତ୍ୟ ପତ୍ରିକାର ସହ-ସମ୍ପାଦକ ଭାବରେ କାର୍ଯ୍ୟ କରୁଛନ୍ତି । ସେ କବି ବସନ୍ତ ମୁଦୁଲି ସ୍ମୃତି ସଂସଦର ସମ୍ପାଦକ ଭାବରେ କାର୍ଯ୍ୟ କରୁଛନ୍ତି ।

 ଜନ୍ମ, ପରିବାର ଓ ଶିକ୍ଷା 
୧୯୬୬ ମସିହାର ଅପ୍ରେଲ ୨୮ ତାରିଖରେ ବାଲେଶ୍ୱର ଜିଲ୍ଲାର ଚାନ୍ଦିପୁରଠାରେ ଜନ୍ମଗ୍ରହଣ କରିଥିଲେ କୃଷ୍ଣ କୁମାର ମହାନ୍ତି । ବାଲେଶ୍ୱର ଜିଲ୍ଲାର ସ୍କୁଲରୁ ମାଟ୍ରିକ ଶିକ୍ଷା ଶେଷ କରିବା ପରେ ସେ ଫକୀର ମୋହନ ବିଶ୍ୱବିଦ୍ୟାଳୟରେ ଅଧ୍ୟୟନ କରିଥିଲେ । ୧୯୮୯ ମସିହାରେ ସେ ମମତା ମହାନ୍ତିଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇଜଣ ସନ୍ତାନ ଅଛନ୍ତି । ତାଙ୍କ ଝିଅ ପ୍ରତ୍ୟାଶା ପ୍ରିୟମ୍ବଦା ମହାନ୍ତି ଜଣେ ସାମ୍ବାଦିକା ତଥା ଗାଳ୍ପିକା ।

 ଓଡ଼ିଆ ସାହିତ୍ୟରେ ଅବଦାନ 
ନବମ ଶ୍ରେଣୀରେ ପଢ଼ିବା ବେଳେ ସେ ଗପ ଲେଖିବା ଆରମ୍ଭ କରିଥିଲେ, ଯାହାକି ତାଙ୍କ ସ୍କୁଲ ପତ୍ରିକାରେ ପ୍ରକାଶିତ ହୋଇଥିଲା । ମାତ୍ର ୧୯୯୦ ମସିହାରୁ ସେ ବିଧିବଦ୍ଧ ଭାବରେ ଗପ ଲେଖିବା ଆରମ୍ଭ କରିଥିଲେ; ତାଙ୍କର ଏହି ପ୍ରଥମ ଗପ, "ରକ୍ତାକ୍ତ ଚିଠି" କଥା ପତ୍ରିକାରେ ପ୍ରକାଶିତ ହୋଇଥିଲା । ୧୯୯୦ ମସିହାରୁ ଆରମ୍ଭ ହୋଇଥିବା କଥା ନବପ୍ରତିଭା ପ୍ରତିଯୋଗିତାରେ ସେ ଏହି ଗପ ଜରିଆରେ ଭାଗ ନେଇଥିଲେ ଏବଂ ଏହି ପୁରସ୍କାର ଜିତିଥିଲେ ।

୨୦୧୬ ମସିହାରେ ଶ୍ରଦ୍ଧା ପବ୍ଲିକେଶନଦ୍ୱାରା ତାଙ୍କ ପ୍ରଥମ ପୁସ୍ତକ ପ୍ରକାଶିତ ହୋଇଥିଲା । ଏହାପରେ ଗଳ୍ପ ସଂକଳନ ପାପ, କବିତା ବହି କେହି ଜଣେ, ଅନୁବାଦ ପୁସ୍ତକ ଟିପୁ ସୁଲତାନ, କବିତା ବହି ରୁବି ରାୟ ଆଦି ପ୍ରକାଶିତ ହୋଇଛି ।

 ରଚନାବଳୀ 
 ଶ୍ୟାମଳୀ ଦାସ (ଗପ ବହି) - ୨୦୧୬
 ପାପ (ଗଳ୍ପ ସଂକଳନ)
 କେହି ଜଣେ (କବିତା ବହି)
 ଟିପୁ ସୁଲତାନ (ଅନୁବାଦ)
 ରୁବି ରାୟ (କବିତା ବହି)

 ସମ୍ମାନ ଓ ପୁରସ୍କାର 
 କଥା ନବପ୍ରତିଭା ପୁରସ୍କାର, ୧୯୯୦
 ଭୁବନେଶ୍ୱର ପୁସ୍ତକମେଳାରେ ରବି ପଟ୍ଟନାୟକ ପୁରସ୍କାର
 ଅଙ୍କୁର ପୁରସ୍କାର
 କାଦମ୍ବିନୀ ଫିଚର ପୁରସ୍କାର
 ଅଖିଳମୋହନ କଥା ପୁରସ୍କାର
 ସମ୍ବାଦ ସଂକେତ ପୁରସ୍କାର
 ପ୍ରଗତିବାଦୀ ଗଳ୍ପ ପୁରସ୍କାର
 ସମୟ ସାଂପ୍ରତିକ ସାହିତ୍ୟ ସମ୍ମାନ
 ବର୍ଣ୍ଣାଳି ଅନୁବାଦ ସମ୍ମାନ
 ନୀହାରକନ୍ୟା କବିତା ସମ୍ମାନ

 ଆଧାର 

 ବାହାର ଆଧାର 

 
 

ଶ୍ରେଣୀ:୧୯୬୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଓଡ଼ିଆ ସାମ୍ବାଦିକ
ବାଦଲ ମହାନ୍ତି

ବାଦଲ ମହାନ୍ତି ଓଡ଼ିଶାର ଭଦ୍ରକ ଜିଲ୍ଲାରେ ଜନ୍ମିତ ଜଣେ ଭାରତୀୟ ଓଡ଼ିଆ-ଭାଷୀ କବି, ଗାଳ୍ପିକ, ଔପନ୍ୟାସିକ ଓ ପୁସ୍ତକ ପ୍ରକାଶକ । ବର୍ଷା ପବ୍ଲିକେଶନ୍ ନାମରେ ତାଙ୍କର ଏକ ପ୍ରକାଶନ ସଂସ୍ଥା ରହିଛି ।

 ଜୀବନୀ 
ବାଦଲ ମହାନ୍ତି ୧୯୭୨ ମସିହାର ଅଗଷ୍ଟ ୧୭ ତାରିଖରେ ଭଦ୍ରକ ଜିଲ୍ଲାର ତିହିଡ଼ି ବ୍ଲକ ଅନ୍ତର୍ଗତ ମାଲପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କା ବାପାଙ୍କ ନାମ କୃତ୍ତିବାସ ମହାନ୍ତି ଓ ମାଆଙ୍କ ନାମ କମଳାବାଳା ମହାନ୍ତି । 

 ସାହିତ୍ୟ ରଚନା 
ତାଙ୍କ ରଚିତ କବିତାଗୁଡ଼ିକ ସମ୍ବାଦ, ଧରିତ୍ରୀ ଭଳି ଖବର ଖବର କାଗଜରେ ନିୟମିତ ପ୍ରକାଶିତ ହେଉଛି । ତାଙ୍କ ରଚନାରୁ ପ୍ରେମପକ୍ଷ, କଲମର କୁହୁ, ଦେବୀ ଓ କବି, ମାଇଚିଆ, ଛାଇ ଯେତେ ଲମ୍ବେ, ଅସ୍ତ ଅତୀତ, ମାର୍ଫତ, ସ୍ମୃତି ସହବାସ, ମାୟାମଞ୍ଚ, ଅପୁଷ୍ପିତା ଆଦି ପୁସ୍ତକମାନ ପ୍ରକାଶିତ ହୋଇଛି । ୨୦୧୬ ମସିହାରେ ଟାଇମ୍‌ପାସ୍ ପ୍ରକାଶନଦ୍ୱାରା ତାଙ୍କ ଉପନ୍ୟାସ ପ୍ରେମପକ୍ଷ ପ୍ରକାଶିତ ହୋଇଥିଲା ।

 ରଚନାବଳୀ 

 କବିତା ପୁସ୍ତକ 
 ଅସ୍ତ ଅତୀତ (ଟାଇମ୍‌ପାସ୍)
 ମାର୍ଫତ (ଟାଇମ୍‌ପାସ୍)
 ସ୍ମୃତି ସହବାସ (ଏଥେନା ବୁକସ୍)
 ପ୍ରେମପକ୍ଷ (୨୦୧୬, ଟାଇମ୍‌ପାସ୍)
 ଦେବୀ ଓ କବି (୨୦୧୭, ବର୍ଷା ପବ୍ଲିକେସନ୍)
 ଛାଇ ଯେତେ ଲମ୍ବେ (୨୦୨୧, ବର୍ଷା ପବ୍ଲିକେସନ୍)

 ଉପନ୍ୟାସ 
ଅପୁଷ୍ପିତା (୨୦୧୪, ପଶ୍ଚିମା ପବ୍ଲିକେସନ୍)
 ମାୟାମଞ୍ଚ (୨୦୨୩, ମଲ୍ଲୀକା ପ୍ରକାଶନୀ)
 ମାଇଚିଆ (୨୦୧୫, ପଶ୍ଚିମା ପବ୍ଲିକେଶନ୍)
 ନଟୁ (୨୦୧୮, ଟାଇମ୍‌ପାସ୍)
 ଫୁଲ ରସିଆରେ (୨୦୨୧, ବର୍ଷା ପବ୍ଲିକେଶନ୍)

 ଅନ୍ୟାନ୍ୟ 

କଲମର କୁହୁ (୨୦୨୩, ବର୍ଷା ପବ୍ଲିକେଶନ୍)
 ମୋ ମନର ଯେତେ କଥା (୨୦୨୩, ବର୍ଷା ପବ୍ଲିକେଶନ୍)

 ସମ୍ମାନ ଓ ପୁରସ୍କାର 

 ବିଜୟ ପାତ୍ର ସ୍ମୃତି ସମ୍ମାନ, ୨୦୧୨ (କୋଣାର୍କ)
 ମହାମାୟା ଯୁବ ସାହିତ୍ୟ ପୁରସ୍କାର, ୨୦୧୪ (ବାଳକାଟୀ)
 ‘ମନ୍ଥନ’ ଯୁବ ପ୍ରତିଭା (ସାହିତ୍ୟିକ) ସମ୍ମାନ, ୨୦୧୫ 
 ମଧୁଲିତା ଯୁବ କଥାକାର ସମ୍ମାନ, ୨୦୧୫
 ଟାଇମ୍ ପାସ୍ ବୁକର୍ ଆୱାର୍ଡ଼, ୨୦୧୬
 ବସନ୍ତ ମୁଦୁଲି କବିତା ପୁରସ୍କାର, ୨୦୨୧
 ରଙ୍ଗରାଗ କବିତା ସମ୍ମାନ, ୨୦୨୨
 ଅଜୟ ଉତ୍ସବ କବିତା ସମ୍ମାନ, ୨୦୨୩

 ଆଧାର 

 ବାହାର ଆଧାର 

 

ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଓଡ଼ିଆ ଲୋକ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
ଉଦ୍ଧବ ଚରଣ ନାୟକ

ଉଦ୍ଧବ ଚରଣ ନାୟକ (ଜନ୍ମ: ୧୯୪୬; ଜନ୍ମସ୍ଥାନ: ମହିମାଗାଦି, ଢେଙ୍କାନାଳ) ଜଣେ ଓଡ଼ିଆ ଲେଖକ, ଗବେଷକ ଓ ଶିକ୍ଷାବିତ୍ । ଓଡ଼ିଶା ରାଜନୀତିର ଇତିହାସ, ମହିମାଧର୍ମ ବିଶ୍ୱ ଇତିହାସ, ମହିମାଧର୍ମ ଓ ବିଶ୍ୱକବି ଭୀମଭୋଇ ଆଦି ଜଣାଶୁଣା ଗବେଷଣାତ୍ମକ ପୁସ୍ତକ ରଚନା କରିବା ସହିତ ତାଙ୍କୁ ଭୀମଭୋଇ ସମ୍ମାନ, ନଟରାଜ ସାହିତ୍ୟ ସମ୍ମାନ, ଓଡ଼ିଶା ବିଜ୍ଞାନ ଏକାଡେମୀ ପୁରସ୍କାର, ମୀନାବଜାର ଶିଶୁ ସାହିତ୍ୟ ପୁରସ୍କାର ଆଦି ସେ ପାଇଛନ୍ତି ।

 ଜନ୍ମ, ପରିବାର ଓ ଶିକ୍ଷା 
୧୯୪୬ ମସିହାରେ ସେ ଢେଙ୍କାନାଳ ଜିଲ୍ଲାର ମହିମାଗାଦିଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ଅନନ୍ତ ଚରଣ ନାୟକ ଜଣେ ସ୍ୱାଧୀନତା ସଂଗ୍ରାମୀ ଓ ଗୀତିକବି ଥିଲେ ଏବଂ ତାଙ୍କ ମାତାଙ୍କ ନାମ ହେଉଛି ସୁକୁମାରୀ ନାୟକ । ସେ 'ମହିମାଧର୍ମର ଇତିବୃତ୍ତ ଓ ସାହିତ୍ୟ' ବାବଦରେ ଗବେଷଣା କରି ପିଏଚ୍‌ଡି କରିଛନ୍ତି ।

 ଗବେଷଣା ଓ ସାହିତ୍ୟ ସର୍ଜନା
ସେ ଓଡ଼ିଶା ରାଜନୀତି ଓ ମହିମା ଧର୍ମ ବିଷୟରେ ମୁଖ୍ୟତଃ ଗବେଷଣା କରନ୍ତି । ବ୍ରିଟିଶ ଭାରତରୁ ଆରମ୍ଭ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନଠାରୁ ଆରମ୍ଭ କରି ୨୦୧୩ ମସିହାଯାଏଁ ରାଜନୈତିକ ଇତିହାସକୁ ନେଇ ତାଙ୍କ ରଚିତ ପୁସ୍ତକ ଓଡ଼ିଶା ରାଜନୀତିର ଇତିହାସ ପାଇଁ ସେ ଜଣାଶୁଣା ।

 ରଚନାବଳୀ 
 ମହିମାଧର୍ମ ବିଶ୍ୱ ଇତିହାସ
 ମହିମାଧର୍ମ ଓ ବିଶ୍ୱକବି ଭୀମଭୋଇ
 ଆନ୍ ଇଣ୍ଟ୍ରୋଡକ୍‌ସନ୍ ଟୁ ମହିମା ରିଲିଜିଅନ୍
 ଉତ୍କଳ ପ୍ରତିଭା
 କବି ବ୍ରଜନାଥ ବଡ଼ଜେନା ଜୀବନୀ ଓ ସାହିତ୍ୟ
 ଭାରତୀୟ ହିନ୍ଦୁ ଗୃହସ୍ଥ ଧର୍ମ
 ଓଡ଼ିଶା ରାଜନୀତିର ଇତିହାସ

 ସମ୍ମାନ ଓ ପୁରସ୍କାର 
 ଭୀମଭୋଇ ସମ୍ମାନ
 ଶ୍ୱେତ ସଙ୍କେତ ପ୍ରବନ୍ଧ ସମ୍ମାନ
 ନଟରାଜ ସାହିତ୍ୟ ସମ୍ମାନ
 ଓଡ଼ିଶା ବିଜ୍ଞାନ ଏକାଡେମୀ ପୁରସ୍କାର
 ମୀନାବଜାର ଶିଶୁ ସାହିତ୍ୟ ପୁରସ୍କାର

 ଆଧାର 

 ବାହାର ଆଧାର 

ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ଶ୍ରେଣୀ:ଗବେଷକ
ଶ୍ରେଣୀ:ଓଡ଼ିଆ ଲେଖକ
ଆମିର ଭାୟାଲର୍

ଆମିର ଭାୟାଲର୍। ଜଣେ ଭାରତ ଟାଏକୋଣ୍ଡୋ ଆଥଲେଟ୍ | ସେ ବର୍ତ୍ତମାନ ଭାରତର ସର୍ବକନିଷ୍ଠ ଆନ୍ତର୍ଜାତୀୟ ଟାଏକୋଣ୍ଡୋ ପ୍ରଶିକ୍ଷକ ଏବଂ ଆନ୍ତର୍ଜାତୀୟ ପ୍ରତିଯୋଗିତାରେ ଭାରତର ପ୍ରତିନିଧିତ୍ୱ କରିଛନ୍ତି। ଆମିର ଭାରତରେ ଟାଏକୋଣ୍ଡୋ ପ୍ରତିଯୋଗିତା ପାଇଁ ଏକ ଇଲେକ୍ଟ୍ରୋନିକ୍ ସ୍କୋରିଂ ସିଷ୍ଟମ୍ (ପ୍ରବନ୍ଧ) ବିକଶିତ କରିଛନ୍ତି, ଯାହା ସ୍ୱଦେଶୀ ଭାବରେ ବିକଶିତ ବ technical ଷୟିକ ମାର୍ଗ ନେଟୱାର୍କିଂ ଟେକ୍ନୋଲୋଜି ଉପରେ ଆଧାରିତ |

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୫ ଜନ୍ମ
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଖେଳାଳୀ
ଶ୍ରେଣୀ:ମେସିନ ଅନୁବାଦରେ ତିଆରି ପ୍ରସଙ୍ଗ
ଇପ୍ସିତା ଷଡ଼ଙ୍ଗୀ

ଇପ୍ସିତା ଷଡ଼ଙ୍ଗୀ (ଜନ୍ମ - ୧୯୭୫) ଜଣେ ଓଡ଼ିଆ ସାହିତ୍ୟିକା । ସେ ମୌଳିକ କବିତା, ପ୍ରବନ୍ଧ ଓ ଗଳ୍ପ ଲେଖିବା ସହିତ ଇଂରାଜୀ ଓ ଅନ୍ୟଭାଷାରୁ ଓଡ଼ିଆ ଭାଷାକୁ ଅନୁବାଦ ମଧ୍ୟ କରନ୍ତି । ସେ ପୁରୀ ଜିଲ୍ଲାର ମୂଳ ବାସିନ୍ଦା । ବୃତ୍ତିରେ ସେ ଜଣେ ଅଧ୍ୟାପିକା ।

 ରଚନାବଳୀ 
କବିତା
 ଫେରିବା କଥା
ଅନୁବାଦ
 ବାଘ (ମୂଳ ରଚନା କେଦାରନାଥ ସିଂହ )

 ସମ୍ମାନ ଓ ପୁରସ୍କାର 
 ଜ୍ଞାନଦା କବିତା ସମ୍ମାନ - ୨୦୨୦
 କବି ବସନ୍ତ ମୁଦୁଲୀ କବିତା ପୁରସ୍କାର - ୨୦୨୧
 ରାଜ୍ୟ ଯୁବ ପୁରସ୍କାର
 କେନ୍ଦ୍ର ସାହିତ୍ୟ ଏକାଡ଼େମୀ ଅନୁବାଦ ପୁରସ୍କାର ନିମନ୍ତେ ମନୋନୀତ ( ବାଘ ପୁସ୍ତକ ) - ୨୦୨୨

 ଆଧାର 

ଶ୍ରେଣୀ:୧୯୭୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
କଳିଙ୍ଗ ଭାରତୀ

କଳିଙ୍ଗ ଭାରତୀ, କଟକ ଓଡ଼ିଶାର ସାଂସ୍କୃତିକ ଇତିହାସର ଏକ ବଳିଷ୍ଠ ସ୍ତମ୍ଭ। ବିଶିଷ୍ଟ ଲେଖକ ତଥା ଗବେଷକ ବିଚ୍ଛନ୍ଦଚରଣ ପଟ୍ଟନାୟକଙ୍କ ଉଦ୍ୟମରେ ୧୯୪୪ ମସିହାରେ ପ୍ରତିଷ୍ଠିତ ଏହି ଅଗ୍ରଗାମୀ ସଂଗଠନ ଥିଲା ଇନ୍ଦ୍ରଧନୁ ବିଜୁଳି କଳିର ଏକ ନୂତନ ସଂସ୍କରଣ। ଏହା ପୂର୍ବରୁ ୧୯୪୩ ମସିହାରେ ପ୍ରତିଷ୍ଠିତ ହୋଇଥିବା ଉତ୍କଳ ଛାତ୍ର ସାହିତ୍ୟ ସମାଜ ସହ ସମ୍ପୃକ୍ତ ଥିବା ଯୁବ ସଙ୍ଗଠକ ରଜତ କୁମାର କର କଳିଙ୍ଗ ଭାରତୀ ଆନୁକୂଲ୍ୟରେ ଭଞ୍ଜ ଜୟନ୍ତୀ ଉତ୍ସବ ବହୁ ଆଡ଼ମ୍ବର ସହକାରେ ପାଳନ କରାଉଥିଲେ। ଲୋକପ୍ରିୟ ବକ୍ତା ହୃଦାନନ୍ଦ ରାୟ ମଧ୍ୟ କଳିଙ୍ଗ ଭାରତୀ ସହ ସମ୍ପୃକ୍ତ ଥିଲେ।
ବିଷୁବ ମିଳନ

ବିଷୁବ ମିଳନ ପ୍ରଜାତନ୍ତ୍ର ପ୍ରଚାର ସମିତି ପକ୍ଷରୁ ଆୟୋଜିତ ହୋଇଥାଏ । ପ୍ରଜାତନ୍ତ୍ରର ପ୍ରତିଷ୍ଠାତା, ସାହିତ୍ୟିକ ତଥା ପୂର୍ବତନ ମୁଖ୍ୟମନ୍ତ୍ରୀ ହରେକୃଷ୍ଣ ମହତାବ ଏହି ଉତ୍ସବ ଆରମ୍ଭ କରିଥିଲେ । ରାଜ୍ୟରେ ଏବେ ଆୟୋଜିତ ସାହିତ୍ୟ ଉତ୍ସବମାନଙ୍କ ମଧ୍ୟରେ ‘ପ୍ରଜାତନ୍ତ୍ର ବିଷୁବ ଉତ୍ସବ’ ହେଉଛି ସର୍ବ ପୁରାତନ । ଦୀର୍ଘ ୭୪ ବର୍ଷ ଧରି କଟକରେ ଓଡ଼ିଆ ନୂଆ ବର୍ଷ ବା ବିଷୁବ ସଂକ୍ରାନ୍ତି ଅବସରରେ ଏହା ଆୟୋଜିତ ହୋଇଆସୁଛିବ୍ୟବହାରକାରୀ:MKar/ପ୍ରଜାତନ୍ତ୍ର ପ୍ରଚାର ସମିତି।

ଅନ୍ୟ ମାନଙ୍କ ମଧ୍ୟରେ ନିମାଇଁ ଚରଣ ହରିଚନ୍ଦନ, କମଳାକାନ୍ତ ଲେଙ୍କା, ରମେଶ ଚନ୍ଦ୍ର ଭଞ୍ଜ, କୃଷ୍ଣଚନ୍ଦ୍ର ପାଣିଗ୍ରାହୀ, ଓ ଚିନ୍ତାମଣି ବେହେରା ପ୍ରଭୃତି ବିଭିନ୍ନ ସମୟରେ ପୁରସ୍କୃତ ହୋଇଛନ୍ତି।